Z A P I S N I K

4. sjednice Vijeća Mjesnog odbora „Janko Matko“,
održane 16. rujna 2021., u 19:00 u prostorijama mjesne samouprave Mjesnog odbora „Janko Matko“, Ulica Franje Horvata Kiša 12

Nazočni članovi Vijeća Mjesnog odbora „Janko Matko":
· Vesna Špiljar predsjednica VMO JM
· Ivan Jurak, potpredsjednik VMO JM
· Katarina Jurak, vjećnica VMO  JM
· Nada Špoljarić, vjećnica VMO JM
Ispričani članovi Vijeća Mjesnog odbora „Janko Matko":
· Pavao Škoko Gavranović

Sjednici predsjedava:
· Vesna Špiljar, predsjednica VMO JM
Zapisnik vodi: 
· Vesna Špiljar, predsjednica VMO JM

Predsjednica VMO Vesna Špiljar otvara 4. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 4 od ukupno 5 članova Vijeća.

Vijećnici koji su prisustvovali 4. sjednici, a nakon provedenog glasanja, VMO jednoglasno je donijelo slijedeći
ZAKLJUČAK
Prihvaća se zapisnik 3. sjednice Vijeća Mjesnog odbora „Janko Matko 
Prihvaća se zahtjev „Umirovljenicima“ za korištenje prostora  MO JM 


D N E V N I   R E D:

1. Nacrt prijedloga Odluke o izmjenama i dopunama Odluke o nerazvrstanim cestama,
2. Aktualna komunalna problematika.
3. Razno: Izvješća, pitanja i prijedlozi.

Vijeće Mjesnog odbora „Janko Matko" jednoglasno je donijelo slijedeće zaključke po točkama dnevnog reda:
Zaključak 1. točke dnevnog reda

Prisutni članovi suglasni su s Nacrtom prijedloga Odluke o izmjenama i dopunama Odluke o nerazvrstanim cestama

Zaključak 2. točke dnevnog reda

1. Prisutni članovi traže na uvid prostorni plan kojim se planira rekonstrukcija pothodnika Avenija Marina Držića za koji smo informaciju dobili od VGČ sa sastanka u „Mega uredu - Gradski ured za prostorno uređenje, izgradnju Grada, graditeljstvo, komunalne poslove i promet Sektor za građenje komunalne infrastrukture i održavanje javnoprometnih površina, javnih objekata i javne rasvjete“ Iz te informacije smo doznali kako je za pothodnik izrađen glavni projekt te je predan zahtjev za ishođenje građevinske dozvole. U 2021 godini se planira pokrenuti postupak javne nabave za izvođenje radova. Pothodnik se sufinancira iz EU fondova kroz projekt naziva „Modernizacija pješačkih pothodnika. (prilog-1)
2. Glomazni otpad na lokaciji križanja odvojka Avenije Marina Držića i ulice Šime Starčevića treba ograditi „klamericama“ koje ima Zrinjevac te samim time spriječimo dovoz glomaznog otpada pogotovo jer se spremnici za otpad nalaze na zelenom otoku.( prilog-2)
3. Duž nogostupa koji počinje od Ulice Šime Starčevića, siječe Ulicu Janka Polića Kamova i Ulicu Marije Jurić Zagorke te završava u Ulici Horvata Kiša potrebno je postaviti rasvjetu. To je navodno traženo još u prošlom mandatu pa bi trebalo dostaviti „Mega uredu - Gradski ured za prostorno uređenje, izgradnju Grada, graditeljstvo, komunalne poslove i promet Sektor za građenje komunalne infrastrukture i održavanje javnoprometnih površina, javnih objekata i javne rasvjete“ da uvrste u Godišnji program izgradnje komunalne infrastrukture.


Zaključak 3. točke dnevnog reda

Prisutni članovi jednoglasno donose odluku i zaključak o promjeni termina korištenja prostora MO JM svim političkim strankama na 2 sata tjedno. Primjena novih termina počinje 01.10.2021. pa vas molimo i promjenu objave na web stranicama grada Zagreba
HDZ -  ponedjeljak od 18-20 sati
SMB -  ponedjeljak od 20-22 sati
SDP -  utorak od 18-20
ZGJN i Možemo - četvrtak od 20-22, a termin od 18 do 20 rezerviran je za dežurstva članova VMO i za sjednice VMO (zahtjev za dodjelu termina u privitku maila)





Zapisnik sastavila:
Vesna Špiljar

Zagreb, 16. rujna 2021.

Predsjednica
Vijeća MO „Janko Matko
Vesna Špiljar, v.r.
